 Afhayeenka Wasaaradda Waxbarashada Somaliland Cabdilaahi Ibraahin Xaaji Xasan oo ka hadlay Munaasibaddan ayaa ka warramay qorshihii dugsigan lagu hirgeliyey, waxaanu yidhi Muddo Afar Sannadood ku dhow ayaanu dhulka Iskuulka laga dhisay daba soconay, afar Wasiir oo soo maray Wasaaradda Waxbarashaduna way u kala danbeeyeen, markii hore qorshuhu waxa uu ahaa in dugsiga Quule Aadan Dool halkan laga yagleelo, laakiin markaas ka dib waxa la goaamiyey in goobtan laga dhigo dugsi kale oo deegaanka u soo kordha, dugsigaas oo ah kan loogu Magac-daray ama lagu magacaabo Suldaan Maxamed Suldaan Faarax Secondary School 